**LĒMUMS**

LIEPĀJĀ

|  |  |
| --- | --- |
| 2021.gada 18.martā |  Nr.86/3(prot. Nr.3, 2.§) |

Par projektu "Tramvaja līnijas un piegulošās

teritorijas pārbūve 4.kārta"

Pamatojoties uz likuma "Par pašvaldībām" 15.panta pirmās daļas 1., 2. un 19.punktu, 21.panta pirmās daļas 27.punktu, Ministru kabineta 2020.gada 28.jūlija noteikumiem Nr.467 "Darbības programmas "Izaugsme un nodarbinātība" 4.5.1. specifiskā atbalsta mērķa "Attīstīt videi draudzīgu sabiedriskā transporta infrastruktūru" 4.5.1.1.pasākuma "Attīstīt videi draudzīgu sabiedriskā transporta infrastruktūru (sliežu transporta)" īstenošanas noteikumi", Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" Rīcību 2.1.7.(2) "Veicināt videi draudzīga transporta izmantošanu pilsētā, prioritāri sabiedriskā transporta jomā un pašvaldības institūcijās", pielikuma Nr.2.2. "Investīciju plāns 2015.-2020.gadam" projektu unikālais Nr.Pr\_319 un 2021.gada 12.februāra uzaicinājumu iesniegt Kohēzijas fonda projekta iesniegumu, izskatot Liepājas pilsētas domes pastāvīgās Pilsētas attīstības komitejas 2021.gada 11.marta lēmumu (sēdes protokols Nr.3) un pastāvīgās Finanšu komitejas 2021.gada 11.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Atbalstīt projekta "Tramvaja līnijas un piegulošās teritorijas pārbūve 4.kārta" sagatavošanu un iesniegšanu 4.5.1. specifiskā atbalsta mērķa "Attīstīt videi draudzīgu sabiedriskā transporta infrastruktūru" 4.5.1.1.pasākuma "Attīstīt videi draudzīgu sabiedriskā transporta infrastruktūru (sliežu transporta)" finansējuma saņemšanai.

2. Apstiprināt projekta "Tramvaja līnijas un piegulošās teritorijas pārbūve 4.kārta" (turpmāk arī - Projekts) kopējās izmaksas 15 155 600,00 EUR(piecpadsmit miljoni viens simts piecdesmit pieci tūkstoši seši simti *euro*) apmērā, no kurām:

2.1. Projekta attiecināmās izmaksas - 15 095 600,00 EUR, no tām:

2.1.1. Kohēzijas fonda finansējums (85%) - 12 831 260,00 EUR;

2.1.2. valsts budžeta dotācija (3,75%) - 566 085,00 EUR;

2.1.3. Liepājas pilsētas pašvaldības līdzfinansējums (11,25%) - 1 698 255,00 EUR;

2.2. Projekta neattiecināmās izmaksas - 60 000 EUR.

3. Nodrošināt Projekta īstenošanai nepieciešamo Liepājas pilsētas pašvaldības līdzfinansējumu Projekta attiecināmo izmaksu segšanai 1 698 255,00 EUR (viens miljons seši simti deviņdesmit astoņi tūkstoši divi simti piecdesmit pieci *euro*) apmērā:

3.1. 2021.gadā - 50 443,69EUR;

3.2. 2022.gadā - 1 153 467,92EUR;

3.3. 2023.gadā - 494 343,39EUR.

4. Sabiedrībai ar ierobežotu atbildību "LIEPĀJAS TRAMVAJS" nodrošināt Projekta īstenošanai nepieciešamo līdzfinansējumu Projekta neattiecināmo izmaksu segšanai 60 000,00 EUR (sešdesmit tūkstoši *euro*) apmērā 2023.gadā.

5. Sabiedrībai ar ierobežotu atbildību "LIEPĀJAS TRAMVAJS" nodrošināt Projekta īstenošanai nepieciešamo priekšfinansējumu (10%) Projekta attiecināmo izmaksu segšanai 1 339 734,50 EUR (viens miljons trīs simti trīsdesmit deviņi tūkstoši septiņi simti trīsdesmit četri *euro* un 50 centi) apmērā 2023.gadā.

6. Noteikt, ka Projekta īstenošanai nepieciešamais Liepājas pilsētas pašvaldības un sabiedrības ar ierobežotu atbildību "LIEPĀJAS TRAMVAJS" līdzfinansējums un priekšfinansējums var tikt precizēts pēc (būvdarbu, būvuzraudzības) publiskā iepirkuma rezultātiem.

7. Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldei plānot projektam "Tramvaja līnijas un piegulošās teritorijas pārbūve 4.kārta" nepieciešamo pašvaldības līdzfinansējumu Liepājas pilsētas pašvaldības budžetā, nepieciešamības gadījumā piesaistot kredīta resursus.

8. Paredzēt, ka gadījumā, ja Valsts kases aizņēmums Liepājas pilsētas pašvaldības līdzfinansējumam netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no Liepājas pilsētas pašvaldības budžeta līdzekļiem, kas ir neatkarīgi no aizņēmuma Valsts kasē.

9. Pilnvarot Liepājas pilsētas pašvaldības izpilddirektoru parakstīt ar Projektu saistīto dokumentāciju.

10. Liepājas pilsētas domes priekšsēdētāja vietniekam pilsētas attīstības un sadarbības jautājumos kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Liepājas pilsētas domes priekšsēdētāja vietniekam pilsētas attīstības un sadarbības jautājumos, Izpilddirektora birojam, Attīstības pārvaldei, Finanšu pārvaldei, Juridiskajai daļai, Komunālajai pārvaldei, SIA "LIEPĀJAS TRAMVAJS" |